### | | | | --- | --- | | | | | --- | | **Byråd** 26. november 2019 Sagsnr. 710-2018-17897 Dok.nr. 710-2019-239849 Sagsbehandler DPECOU | | 183.                Affaldsplan 2020-2025 endelig vedtagelse - Åbent

###

|  |  |
| --- | --- |
| Tidl. politisk behandling | BY, 25.06.19, pkt. 101 |
| Forventet sagsgang | TM-U, ØK, BY |
| Lovgrundlag | Miljøbeskyttelsesloven og affaldsbekendtgørelsen |

###

**SAGENS INDHOLD**

Byrådet skal i denne sag tage stilling til endelig
vedtagelse af affaldsplan [adresse].

De væsentligste nye tiltag i affaldsplanen er følgende:

·
Investeringer på genbrugspladserne

·
Indsamling af organisk affald ved husstande

·
Affaldssortering på institutioner

·
Kampagner overfor erhvervssegmentet.

Forslaget, som har været i offentlig høring i 10 uger, kan
ses via linket her: <https://favrskov.viewer.dkplan.niras.dk/plan/24#/>

Ved høringsperiodens udløb var der indkommet 7 høringssvar
fra henholdsvis Hadsten Boligforening, Danmarks Naturfredningsforening og 5
borgere (bilag 1).

De indsendte høringssvar giver ikke anledning til ændringer
i affaldsplan [adresse]. Høringssvarene til forslaget til affaldsplanen og
Teknik og Kulturs kommentarer hertil fremgår af bilag 2.

**VURDERING**

Teknik og Kultur bemærker, at Favrskov Forsynings
informationsindsats i det offentlige rum påskønnes. Der er opbakning til flere
initiativer på informationssiden og til de nye tiltag for erhvervsdelen.

Høringssvarene omhandler endvidere følgende:

·
**Forslag om differentieret genbrugsgebyr og molokker**

Hadsten Boligforening foreslår at
ændre økonomien omkring gebyrer for genbrugspladser i forhold til boligtype
samt at der stilles krav om etablering af molokker (nedgravede containere).
Tømningen skulle herved blive billigere.

Forvaltningen vurderer på
baggrund af kommunens struktur med relativt få etageejendomme, at antallet af
molokker ikke bliver så stort, at tømningsprisen vil kunne reduceres
væsentligt.

Når affaldsplanens nye tiltag
skal indføres, skal kommunens affaldsregulativer revideres. I den forbindelse
anbefaler forvaltningen at overveje, hvorvidt der skal indføres differentierede
genbrugsgebyrer i forhold til boligtype, herunder om der skal stilles krav om
molokker i nogle situationer.

·
**Forslag om forbrugerrepræsentant i bestyrelsen for [adresse]
Affald A/S**

[adresse] naturfredningsforening
foreslår at bestyrelsen for Favrskov Affald A/S udvides til også at have en
forbrugerrepræsentant.

Uanset hvordan der vælges
medlemmer til bestyrelsen i et aktieselskab, skal man som bestyrelsesmedlem
varetage selskabets interesser og ikke for eksempel forbrugerinteresser. Hvis
generalforsamlingen ønsker bestyrelsesmedlemmer, som ikke er politisk valgte,
vurderes det at kunne rummes inden for de gældende vedtægter, som siger, at
generalforsamlingen kan vælge 3-9 medlemmer til bestyrelsen. Der er nu 5
medlemmer, så der vil kunne vælges yderligere op til 4 medlemmer. Teknik og
Kultur foreslår at fastholde den nuværende struktur.

·
**Forslag om direkte genbrug og nye affaldsfraktioner til
genanvendelse**

Flere høringssvar foreslår at
styrke det direkte genbrug og genanvende flere affaldsfraktioner.

Teknik og Kultur bemærker hertil,
at der løbende arbejdes på at støtte de frivillige organisationer og samtidig
finde gode løsninger for at øge direkte genbrug. Der er vedvarende fokus på om
der kommer afsætningsmuligheder til genanvendelse af flere typer affald.

·
**Håndtering af organisk affald**

Flere høringssvar omhandler separat
indsamling af organisk affald. Blandt andet et forslag om at undlade indsamling
af organisk affald på grund af bekymringer om et øget rotteproblem.

[adresse] bestemmer ikke
selv, om det organiske affald skal indsamles i fremtiden, idet EU medlemslandene
senest fra 2023 skal indføre separat indsamling af organisk affald. Ved
indførelse af indsamling af organisk affald arbejdes der både i planlægningen
og udbudsfasen på at undgå øgede rottegener.

·
**Forslag om mere målbare mål**

Dansk Naturfredningsforening
savner nogle mere målbare mål for genanvendelse.

Teknik og Kultur bemærker, at der
næste år kommer en ny national affaldsplan. Den forventes at stille krav om, at
der skal foreligge dokumentation for genanvendelsesgraden af alt indsamlet og
behandlet affald.

**ØKONOMI**

Forslaget til Affaldsplan 2020-2025 indeholder en angivelse
af de forventede anlægs- og driftsudgifter i den kommende planperiode.

For Favrskov Forsyning A/S vurderes forslag til Affaldsplan
2020-2025 at medføre en takstpåvirkning på omkring 400-425 kr. årligt pr.
husstand inkl. moms. En del af den estimerede takstpåvirkning er indeholdt i de
godkendte takster for 2019 (270 kr.), som er godkendt af Byrådet 27. november
2018. Det betyder, at den reelle årlige stigning fra 2020 bliver på omkring
130-155 kr.

For Favrskov Kommune forventes affaldsplanen at medføre en
årlig anlægsinvestering på 75.000 kr. samlet 450.000 kr. over planperioden
(2020-2025) til gennemførelse af de foreslåede tiltag for erhvervssegmentet.

Indførelse af affaldssortering på kommunale institutioner
(fase 2) medfører en anlægsinvestering på 800.000 kr. i 2020, som er bevilget
18. december 2018.

**INDDRAGELSE**

[adresse] forslag til affaldsplan 2020-2025 har
været fremlagt i offentlig høring på 10 uger fra 3. juli til 11. september
2019.

Der var i høringsperioden indrykket flere annoncer i
lokalavisen om muligheden for at afgive høringssvar.

**INDSTILLING**

Direktøren for Teknik- og Kultur indstiller til Byrådet:

1.    At affaldsplan
2020-2025 for Favrskov Kommune vedtages.

**BESLUTNING**

***Teknik- og Miljøudvalget, 7. november 2019:***

Fraværende:Ingen

Indstilles godkendt.

***Økonomiudvalget, 18. november 2019:***

Fraværende:Beth Ravn

Indstilles godkendt.

**Bilag**

|  |  |
| --- | --- |
| Bilag 1 Oversigt over indkomne høringssvar i forbindelse med Favrskov Kommunes affaldsplan [adresse] | 710-2019-206098 |
| Bilag 2 Høringssvar til forslag til affaldsplan 2020-2025 | 710-2019-196378 |